**Eljárási rend az**

**V. Magyar MidAm Match Play Nyílt Bajnoksághoz**

A Magyar Mid-Amatőr Golf Sportegyesület Elnöksége (továbbiakban: Elnökség) az alábbi eljárásrendet határozta meg a V. Magyar MidAm Match Play Nyílt Golfbajnokság 2023 lebonyolítására, amelyet a 6 / 2022.X.22 sz. elnökségi határozatban rögzített.

1. **Létszámkorlátozás és várólista**

A Versenybizottság férfi bruttó kategóriában 32 fős, női bruttó kategóriában 8 fős, továbbá férfi és női, ún. vegyes nettó kategóriában további 32 fős mezőnyt indít. Túljelentkezés esetén a játékosok World Handicap Index (továbbiakban: WHCPI) szerinti növekvő sorrendbe kerülnek állításra, majd a létszámlimit feletti legmagasabb hendikeppel rendelkező játékosok egy ún. előselejtező mérkőzést játszanak a közvetlenül a limit alatti játékosokkal a 32 vagy 8 fős mezőnybe jutásért.

*Példa: 36 férfi jelentkező esetén, a 33. játékos a 32. ellen, a 34. játékos a 31. ellen játszik és így tovább…*

A játékot 2023. április 2. napjáig kell teljesítenie az előselejtezőben résztvevőknek.

Az így kiesett játékosoknak az MMAGE visszatéríti a 7.500,- forintos regisztrációs díjat.

1. **A körmérkőzések és a táblajáték 1. fordulójának helyszínei és időpontjai**

A játékosok egymás között állapodnak meg a kiírásban engedélyezett helyszínek egyikében és az időpontban. Megállapodás híján a játékosok egymás között sorsolással döntik el a helyszínt és/vagy az időpontot. Ennek az adott forduló határidejéig történő elmaradása esetén a Versenybizottság sorsolással határozza meg a győztes személyét. Ez abban az esetben történik meg, ha az előírt időpontig a Versenybizottság nem kapja meg a játékostól és ellenfelétől a mérkőzés eredményét.

1. **A Bajnokság menete**
	1. Körmérkőzések férfi bruttó és férfi-női ún. vegyes nettó csoportjainak kialakítása

A Versenybizottság két mezőnyt egyenként WHCPI szerint csökkenő sorrendbe helyezi, majd 4 egyenlő részre osztva A, B, C és D kategóriába sorolja őket. Ezt követően az A kategória 1 játékosához sorsol 1 fő B, 1 fő C és 1 fő D kategóriás játékost. Így kialakul egy 4 fős csoport. A sorsolást a Versenybizottság 2023. április 3. napján ejti meg.

* 1. A női 8-as táblán nincsenek körmérkőzések.
	2. A férfi bruttó és a férfi-női ún. vegyes nettó körmérkőzések szabályai

A 3.1. pont szerint kisorsolt csoportok játékosai a round robin (továbbiakban: körmérkőzés) szabályai szerint játszanak egymás ellen 18-18 szakaszon, match play formában. Minden játékos 1 alkalommal játszik a csoportban lévő ellenfeleivel. A játékok sorrendjét a Versenybizottság határozza meg és teszi közzé 2023. április 3. napján a honlapján. Az egyes mérkőzések legfeljebb 18 szakasz megjátszásával végződnek. A körmérkőzések során minden nyert mérkőzés 1 pontot, a döntetlen 0,5 pontot ér. Vereség esetén nem jár pont a játékosnak. Az időpont és helyszín kiválasztása a 2. pontban részletezettek szerint történik. A körmérkőzések és csoportállások aktuális helyzetét a MidAm oldalán lehet nyomon követni.

Körmérkőzések lejátszására adott időkeretet a versenykiírás tartalmazza.

* 1. Csoporton belüli holtverseny a körmérkőzések végén

Az egyes csoportokban kettő vagy több játékos között kialakuló pontazonosság esetén a sorrend eldöntésére először az egymás ellen elért jobb eredményt vizsgálja a Versenybizottság. Amennyiben ez döntetlen, úgy a másik három mérkőzésen elért nagyobb arányú szakaszgyőzelem kerül figyelembevételre. Amennyiben ez is azonos, úgy a Versenybizottság felajánl a játékosoknak a holtverseny eldöntésére egy szakaszonkénti hirtelen halál rájátszást. Amennyiben ezzel a lehetőséggel a felek nem kívánnak élni, úgy a Versenybizottság sorsolással dönti el a helyezések sorsát.

* 1. 8-as táblák kialakítása

A csoportokban kialakult végleges sorrend alapján 8-as táblák kerülnek kialakításra. A csoportmérkőzések során minden csoport 1. helyezettje az 1. táblára, a 2. helyezettje a 2. táblára, és így tovább kerül besorolásra. Az első tábla az 1-8., a második tábla a 9-16., stb. helyekért játszik.

A 8-as táblák egyes helyeire a sorsoláskori WHCPI alapján készített kiemelés szerint kerülnek a játékosok azzal, hogy ha adott előselejtező csoportban egy erősebb kategóriából érkező játékost megelőz ellenfele, akkor a játékos és ellenfele megcserélik kiemelésüket.

*Példa: A 4-es csoportban az A kategóriás játékos az 5-ös helyről érkezik és csoportjában a második lesz, míg a B kategóriás játékos a 7. helyről érkezik és csoportelső lesz. Ebben az esetben az A játékos a második tábla 7-es pozícióját kapja meg, míg a B játékos az első táblán az 5-ös pozíciót örökli.*

* 1. A 8-as táblák fordulói

A 8-as tábla első fordulóját a jelen eljárási rend 2. pontja szerint egyedileg játszák a játékosok 2023. augusztus 1-24. között. A 2. és a 3. fordulót 2023. szeptember 30. napján a Forest Hills Golf & Country Clubban játszák le a versenyzők.

A 8-as táblákon belüli párosítások az alábbi infógrafika alapján történek. A táblajáték során egyenes ági továbbjutás alapján játszanak a játékosok 18 szakaszt. 18 szakasz megjátszását követően a döntetlen állása esetén addig játszanak tovább a játékosok az előírt kör szakaszainak újrajátszásával - az ott meghatározott sorrendben -, amíg a játékot valamelyik fél meg nem nyeri. A második és a harmadik fordulóban a győztesek a győztesek ellen, míg a vesztesek a vesztesek ellen játszanak tovább.

Az infógrafika a következő oldalon található

